Komisijos reglamentas (EEB) Nr. 4005/87
1987 m. gruodžio 23 d.
iš dalies keičiantis Reglamentą (EEB) Nr. 845/72, nustatantį specialias šilkverpių auginimą skatinančias priemones
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 3985/87 [2], ypač į jo 15 straipsnį,
kadangi 1988 m. sausio 1 d. įsigaliosiančiame Tarybos Reglamente (EEB) Nr. 2658/87 yra nustatyta suderinta sistema paremta Kombinuotoji prekių nomenklatūra, atitiksianti tiek Bendrojo muitų tarifo, tiek Bendrijos užsienio prekybos statistikos nomenklatūros reikalavimus;
kadangi dėl to Tarybos reglamente (EEB) Nr. 845/72 [3] nurodytus prekių aprašymus ir tarifo pozicijas būtina išreikšti kombinuotosios nomenklatūros terminais; kadangi šie derinimai nereikalauja esminių pakeitimų,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 845/72 1 straipsnio 1 dalis pakeičiama taip:
"1. Siekiant paskatinti prekybos ir bendros prekybos organizacijų veiksmus, padedančius suderinti pasiūlą su rinkos reikalavimais, gali būti taikomos Bendrijos priemonės kokybei gerinti kombinuotosios nomenklatūros 01060099 subpozicijoje klasifikuojamų šilkverpių ir kombinuotosios nomenklatūros 05119990 subpozicijoje klasifikuojamų šilkverpių kiaušinių atžvilgiu."
2 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 23 d.